Návrh Rozhodnutie Spoločného Výboru EHP ktorým sa mení a dopĺňa príloha IV (Energetika) k Dohode o EHP - Návrh spoločného stanoviska Komisie /* SEK/2005/0645 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 19.5.2005 SEK(2005) 645 v konečnom znení . Návrh ROZHODNUTIE SPOLOČNÉHO VÝBORU EHP ktorým sa mení a dopĺňa príloha IV (Energetika) k Dohode o EHP . - Návrh spoločného stanoviska Komisie -(predložený Komisiou) ODÔVODNENIE 1. S cieľom zabezpečiť potrebnú právnu istotu a homogénnosť vnútorného trhu má Spoločný výbor EHP začleniť všetky príslušné právne predpisy Spoločenstva do Dohody o EHP čo najskôr po ich prijatí. 2. Spoločný výbor EHP by preto mal prijať pripojené rozhodnutie s cieľom zmeniť a doplniť prílohu IV k Dohode o EHP prostredníctvom doplnenia nového acquis Spoločenstva v oblasti energetiky. Toto rozhodnutie sa týka tejto smernice: - 32001 L 0077 : Smernica Európskeho parlamentu a Rady 2001/77/ESz 27. septembra 2001 o podpore elektrickej energie vyrábanej z obnoviteľných zdrojov energie na vnútornom trhu s elektrickou energiou(Ú. v. ES L 283, 27.10.2001, s. 33). 3. V návrhu rozhodnutia Spoločného výboru sa pre Nórsko a Island zavádzajú referenčné hodnoty pre podiel elektrickej energie vyrábanej z obnoviteľných zdrojov energie na hrubej spotrebe elektrickej energie do roku 2010, ako aj určité podmienky týkajúce sa týchto údajov. Návrh rozhodnutia tiež obsahuje výnimku pre Lichtenštajnsko, najmä preto, že táto krajina dováža približne 75 % svojej elektrickej energie zo Švajčiarska. 4. Článok 1 ods. 3 písm. a) nariadenia Rady (ES) č. 2894/94 o opatreniach na implementáciu Dohody o EHP predpokladá, že Rada ustanoví stanovisko Spoločenstva pre rozhodnutia, ktorými sa právne predpisy Spoločenstva rozširujú o podstatné zmeny. 5. Návrh rozhodnutia Spoločného výboru EHP sa predkladá Rade na schválenie. Komisia zamýšľa predložiť stanovisko Spoločenstva v Spoločnom výbore EHP čo najskôr po jeho schválení v Rade. Návrh ROZHODNUTIE SPOLOČNÉHO VÝBORU EHP ktorým sa mení a dopĺňa príloha IV (Energetika) k Dohode o EHP SPOLOČNÝ VÝBOR EHP, so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98, keďže: (1) Príloha IV k dohode bola zmenená a doplnená rozhodnutím Spoločného výboru EHP č. … z ...[1]. (2) Smernica Európskeho parlamentu a Rady 2001/77/ES z 27. septembra 2001 o podpore elektrickej energie vyrábanej z obnoviteľných zdrojov energie na vnútornom trhu s elektrickou energiou[2] sa má začleniť do dohody, ROZHODOLA TAKTO: Článok 1 Za bod 18 (nariadenie Európskeho parlamentu a Rady (ES) č. 2422/2001) v prílohe IV k dohode sa vkladá tento bod: „19. 32001 L 0077 : Smernica Európskeho parlamentu a Rady 2001/77/ES z 27. septembra 2001 o podpore elektrickej energie vyrábanej z obnoviteľných zdrojov energie na vnútornom trhu s elektrickou energiou(Ú. v. ES L 283, 27.10.2001, s. 33). Ustanovenia smernice sa na účely tejto dohody upravujú takto: a) Táto smernica sa neuplatňuje na Lichtenštajnsko. b) v článku 3 ods. 2 dátum „27. októbra 2002“ a v článku 3 ods. 3, článku 5 ods. 1 a článku 6 ods. 2 dátum „27. októbra 2003“ sa nahrádzajú výrazom „šiestich mesiacov po nadobudnutí účinnosti rozhodnutia Spoločného výboru EHP č. ... z ...“; c) v článku 3 ods. 2 v druhej zarážke sa slovo „Spoločenstvo“ nahrádza slovami „štáty EZVO“; d) odsek 8 protokolu 1 sa neuplatňuje na článok 3 ods. 4 druhú zarážku; e) v článku 4 ods. 1 sa slová „články 87 a 88 zmluvy“ nahrádzajú slovami „články 61 a 62 Dohody o EHP“. Slová „článkoch 6 a 174 zmluvy“ sa nahrádzajú slovami „článku 73 Dohody o EHP"; f) v prílohe sa dopĺňa toto: Island | 5,58 | 99,90 | 99,50 | Nórsko | 110,95 | 96,30 | 90,00 | (g) Údaj pre Island je podmienený tým, že nenastanú zmeny v prepojenosti s inými elektrizačnými sústavami. Navyše, z dôvodu vplyvu klimatických faktorov na výrobu elektrickej energie z vodných zdrojov, dopytu po elektrickej energii a porúch pri prenose by sa údaj pre rok 2010 mal vypočítať na základe dlhodobého modelu vychádzajúceho z hydrologických a klimatických podmienok. (h) Schopnosť Nórska dosiahnuť svoj cieľ 90 percent je podmienený tým, že sa spotreba elektrickej energie nebude zvyšovať viac ako o 1 percento ročne. Toto zodpovedá približne 6 – 7 TWh novej výrobnej kapacity elektrickej energie z obnoviteľných zdrojov energie, ktorá sa zavádza v rokoch 1997 až 2010. Značné výkyvy v nórskej výrobe hydroelektrickej energie môžu byť dôvodom na to, že Nórsko bude musieť zobrať v správach o plnení indikatívneho cieľa do úvahy priemerný potenciál výroby hydroelektrickej energie.“ Článok 2 Znenia smernice 2001/77/ES v islandskom a nórskom jazyku, ktoré budú uverejnené v doplnku EHP k Úradnému vestníku Európskej únie , sú autentické. Článok 3 Toto rozhodnutie nadobúda účinnosť […] za predpokladu, že Spoločnému výboru EHP budú do tohto dátumu zaslané všetky oznámenia podľa článku 103 ods. 1 dohody*. Článok 4 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie . V Bruseli Za Spoločný výbor EHP predseda tajomníci Spoločného výboru EHP [1] Ú. v. EÚ L […], […], s. […]. [2] Ú. v. ES L 283, 27.10.2001, s. 33. * [Nie sú uvedené žiadne ústavné požiadavky.] [Sú uvedené ústavné požiadavky.]